cyanic-selkie/wikianc huggingface dataset:
«Հրաշքների երկիր» տիկնիկների և մանկական գրքերի թանգարան
Թանգարանի և շենքի պատմություն
1989 թվականին շենքը շահագործվել է որպես թանգարանի ցուցահանդեսային բաժին։ 1994 թվականի հոկտեմբերի 31-ին բացվել է ցուցասրահը, կայացել է առաջին ցուցահանդեսը՝ «Ռուսական խաղալիք»։ 2000 թվականի մայիսի 18-ին ցուցահանդեսային դահլիճը վերածվել է տիկնիկների և մանկական գրքի «Հրաշքների երկիր» թանգարանի։
Թանգարանը հավաքում և ցուցադրում է հուշանվերներ, խաղալիք, թատրոնի, հեղինակային և կոլեկցիոն տիկնիկներ աշխարհի բազմաթիվ երկրներից, խաղալիքներ, 19-20-րդ դարերի հազվադեպ մանկական գրքեր, հեքիաթների բազմազան գրքեր ։
Շենքի կառուցվածքային առանձնահատկություններ
Հնամենի տունը տիպային քաղաքային կառույց է։ Շենքը մեկ հարկանի է, փայտյա, շերտավորված, քառատախտակ տանիքով, պատուհանների շրջակալներով, զարդարված փորագրված դեկորով։ 18-րդ դարի վերջում 19-րդ դարի սկզբում նման կառույցները տիպային էին և ձևավորում էին ռուսական գավառական քաղաքների տեսքը։
Այսօր շենքը քաղաքի ճարտարապետական զարգացման մեջ ռուսական փայտե կլասիցիզմի հազվագյուտ երևույթ է։ Թանգարանի ցուցահանդեսային տարածքը կազմում է 81 մ² ։
Ծանոթագրություններ
Կատեգորիա:2000 հիմնադրումներ Ռուսաստանում Կատեգորիա:Եկատերինբուրգի թանգարաններ Կատեգորիա:Ռուսաստանի գեղարվեստական թանգարաններ
Պեպե Ռեյնա
Տեղափոխությունը «Նապոլի»
2013 թվականի ամռանը Ռեյնան վարձավճարով տեղափոխվեց Իտալական «Նապոլի» ակումբ ։repubblica.it։ «Նապոլիի» կազմում Ռեյնան չկարողացավ նվաճել Իտալիայի գավաթը և Ա Սերիայում զբաղեցնել երրորդ հորիզոնականը։
Անձնական կյանք
2006 թվականի մայիսի 19-ին Ռեյնան ամուսնացել Յոլանդա Ռուիսի հետ։ Զույգն ուներ երկու աղջիկ՝ Գրեցիան, ով ծնվել է 2007 թվականի փետրվարի 25-ին, և 2008 թվականի հուլիսի 30-ին ծնված Ալման։ 2011 թվականի մայիսի 26-ին ծնվեց Լուկա Ռեյնան, իսկ 2013 թվականի մարտի 23-ին զույգն ունեցավ ևս մեկ որդի՝ Տիագոն։
Ռոնկոֆրեդո
Ռոնկոֆրեդո  (Roncofreddo), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակչությունը՝ 2821 մարդ։ Բնակչության միջին խտությունը՝55 մարդ/կմ²։ Զբաղեցնում է 51 կմ² տարածք։ Փոստային ինդեքս՝ 47020։ Հեռախոսային կոդը՝ +39 0543։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Էնդի Մաքդաուել
Ռոզալի Անդերսոն «Էնդի» Մաքդաուել (Rosalie Anderson «Andie» MacDowell, ), հեռուստատեսության և կինոյի ամերիկացի դերասանուհի և մոդել։
Վաղ տարիներ
Ծնվել է անտառային արդյունաբերության աշխատող Մարիոնի և երաժշտության ուսուցչուհի Պոլին Մաքդաուելների ընտանիքում։ Էնդին ունի քույր՝ Բևերլին (ծնված 1954 թվականին) և եղբայր՝ Ուիլարդը (ծնվ․ 1961 թվականին)։ Պատանի ժամանակ աշխատել է բուտիկում և Stage Door ռեստորան-բարում։ 1980-ական թվականների սկզբին որպես մոդել աշխատել է Yves Saint Laurent, Vassarette, Armani perfume, Sabeth-Row, Mink International, Anne Klein, Bill Blass բրենդների համար։
Կարիերա
Լինելով մոդել՝ Մաքդաուելը կինոյում առաջնաելույթ է ունեցել 1984 թվականին «Գրեյթոուկ։ Լեգենդ Տարզանի՝ կապիկների տիրակալի մասին» ֆիլմում, բայց ակտիվ նկարահանվել սկսել է միայն 1980-ական թվականների վերջից՝ դերասանական վարպետության դասընթացներին մասնակցելուց հետո։
Մաքդաուելը խաղացել է «Կանաչ քարտ» (1990), «Արջամկան օրը» (1993) և «Չորս հարսանիք և մեկ թաղում» (1994) ֆիլմերի գլխավոր կանացի դերերում, որոնց մեջ մասնակցությունը նրան բերել է «Ոսկե գլոբուս» մրցանակի երկու անվանակարգ։ Նաև նկարահանվել է 1993 թվականի «Կարճ պատմություն» ֆիլմում։ «Արջամկան օրը» և «Չորս հարսանիք և մեկ թաղում» ֆիլմերը դարձել են նրա կարիերայի ամենամեծ առևտրային նվաճումը ։
90-ականների կեսերից սկսած՝ Մաքդաուելի կարիերան անկում է ապրել ձախողված առևտրային ֆիլմերում մասնակցության պատճառով ։ Նա արժանացել է քննադատների դրական արձագանքին միջին տարիքի կնոջ դերը կատարելու համար, որը 2001 թվականի «Անհաջողակների ակումբ» ֆիլմում սիրահարված էր մի երիտասարդի, սակայն ֆիլմը լայն վարձույթում չի ներկայացվել և գրեթե աննկատ է մնացել հանդիսատեսի համար։ Հաջորդող տարիներին Մաքդաուելը հիմնականում նկարահանվել է անկախ ֆիլմերում, որոնք հազվադեպ են հասել կինոթատրոնների էկրաններին, ինչպես նաև ակտիվ խաղացել է հեռուստատեսային ֆիլմերում և նկարահանվել սերիալների էպիզոդներում։ Չնայած կինոյում իր կարիերայի ընթացքում բազմաթիվ ահաջողություններ է ապրել, 2000-ականներին նա հայտնի է դարձել է որպես L’Oréal ֆրանսիական կոսմետիկ ֆիրմայի գովազդային ընկերության դեմքը։
Մաքդաուելըմարմնավորել է 2013 թվականի «Մայրու ծովախորշ» սերիալի գլխավոր հերոսուհուն ։
Անձնական կյանք
1986-1999 թվականներին ամուսնացած է եղել Պաուլ Քուելիի (Paul Qualley) հետ, որից ունեցել է որդի՝ Ջասթինը (ծնված 1986 թվականին) և աղջիկներ՝ Ռեյնին (Rainey Qualley, ծնված 1989 թվականին) և Մարգարետը (Margaret Qualley, ծնված 1994 թվականին) ։
2001-2004 թվականներին ամուսնացած է եղել բիզնեսմեն Ռեթ Հարթզոգի հետ (Rhett Hartzog):
Ծանոթագրություններ
Կատեգորիա:Ապրիլի 21 ծնունդներ Կատեգորիա:1958 ծնունդներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:«Սեզար» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Կարնիտին
Ծանոթագրություններ
Կատեգորիա:Վիտամիններ Կատեգորիա:Օքսիդաթթուներ
Ղազախա-մոնղոլական հարաբերություններ
Պատմություն
Պետությունների միջև դիվանագիտական հարաբերությունները հաստատվել են 1992 թվականի հունվարի 22-ին։ 1992 թվականին Մոնղոլիան դեսպանատուն է բացել Ղազախստանի Ալմաթա քաղաքում։ 1997 թվականի մայիսին բացվել է Ուլան Բատորում Ղազախստանի դիվանագիտական ներկայացուցչությունը։ 1993 թվականի հոկտեմբերին կայացել է Ղազախստանի նախագահ Նուրսուլթան Նազարբաևի՝ պատմության մեջ առաջին պետական այցը Մոնղոլիա։ 1998 թվականին Մոնղոլիայի նախագահ Նածագին Բաղաբանդին առաջին անգամ պետական այց կատարեց Ղազախստան։ 2006 թվականի դեկտեմբերի 2-ին Նուրսուլթան Նազարբաևը կարգադրել էր Մոնղոլիայում դիվանագիտական ներկայացուցչության կարգավիճակը բարձրացնել մինչև դեսպանության մակարդակ, ինչն իրականացվել էր 2007 թվականի հունվարի 1-ին։ Դիվանագիտական հարաբերությունների հաստատումից ի վեր երկրները ստորագրել են 40-ից ավելի երկկողմ համաձայնագրեր ։
2016 թվականի հուլիսին Ղազախստանի կառավարական պատվիրակությունը՝ վարչապետ Քարիմ Մասիմովի գլխավորությամբ, այցելել էր Մոնղոլիա՝ մասնակցելու ԱՍԵՄ-ի գագաթնաժողովին։ 2016 թվականի հուլիսի 14-ին Քարիմ Մասիմովն այցելել է այմակ Բայան-Ուլգիյ, որտեղ բնակչության մեծ մասը էթնիկ ղազախներ են (ավելի քան 90 հազար մարդ)։ Ղազախստանի Հանրապետության կառավարությունը 200 000 ԱՄՆ դոլարի չափով մարդասիրական օգնություն է տրամադրել 2016 թվականի հուլիսի 10-ին տեղի ունեցած Բայան Ուլգիյի ջրհեղեղից տուժած բնակիչներին։ Այցի ընթացքում վարչապետ Քարիմ Մասիմովը հանդիպումներ է ունեցել նաև Մոնղոլիայի նախագահ Ցախիագի Էլբեգդորժի և վարչապետ Ժարգալթուլգին Էրդենեբատի հետ ։
Առևտուր
2017 թվականին երկրների միջև ապրանքաշրջանառությունը կազմել է 68,2 միլիոն ԱՄՆ դոլար, ինչը 5,5 տոկոսով պակաս է 2016 թվականի նույն ցուցանիշից (72,1 միլիոն ԱՄՆ դոլար)։ Ղազախստանի արտահանումը Մոնղոլիա կազմել է 66,4 միլիոն ԱՄՆ դոլար, իսկ Մոնղոլիայից Ղազախստան ներմուծումը համապատասխանաբար կազմել է 1,8 միլիոն ԱՄՆ դոլար ։
Ծանոթագրություններ
Կատեգորիա:Մոնղոլիայի երկկողմանի հարաբերություններ Կատեգորիա:Ղազախստանի երկկողմ հարաբերություններ
Կարչերի
Կարչերի (Carceri), քաղաք Իտալիայում, գտնվում է Վենետո մարզում՝ Պադովա գավառում ։
Բնակչությունը կազմում է 1524 մարդ։ Բնակչության միջին խտությունը 169 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 35040։ Հեռախոսային կոդ՝ 0429։
Նյուշա
Նյուշա Վլադիմիրովնա Շուռոչկինա (Ню́ша Влади́мировна Шу́рочкина, ), ռուս երգչուհի, խոսքերի հեղինակ, կոմպոզիտոր, դերասանուհի ։
1990-2006: Մանկություն և պատանեկություն
Աննա Վլադիմիրովնա Շուռոչկինան ծնվել է 1990 թվականի օգոստոսի 15-ին Մոսկվայում, երաժիշտների ընտանիքում։ Հայրը՝ Վլադիմիր Վյաչեսլավովիչ Շուռոչկինը (ծնվ.` 12 ապրիլի, 1966) «Քնքուշ մայիս» («Ласковый май»  ) երաժշտական խմբի անդամ էր, նաև երգչուհու ապագա պրոդյուսեր։ Մայրը՝ Իրանա Վլադիմիրովնա Շուռոչկինա , պատանեկության տարիներին երգել է ռոք խմբում։
Երբ Աննան դարձավ երկու տարեկան, նրա ծնողները բաժանվեցին, բայց հայրը նրա հետ շատ ժամանակ էր անցկացնում ։
Աննայի խորթ քույրը՝ Մարիա Շուրոչկինան, գեղալողի օլիմպիական չեմպիոն է։ Նա ունի նաև կրտսեր եղբայր ։
Նյուշան առաջին անգամ բեմում հայտնվեց հինգ տարեկանում և գրեց «Մեծ արջի երգը»։ Երաժշտական կրթություն երգչուհին չստացավ։ Փոքր տարիքում մեկ ու կես տարի սովորել է սոլֆեջո։ Լավ տիրապետում է դաշնամուրին ։
11 տարեկանում սկսել է աշխատել բեմում, «Գրիզլի» խմբի կազմում։ Խումբը շրջագայել է Ռուսաստանում և Գերմանիայում ։
14 տարեկանում չի անցել «Աստղերի ֆաբրիկա» երաժշտական մրցույթի քասթինգին։ 17 տարեկանում պաշտոնապես փոխել է անունը՝ Աննայից Նյուշա  ։
2007-2009: Կարիերայի սկիզբ
2007 թվականին հաղթել է «СТС зажигает суперзвезду» («ՍՏՍ-ը այրում է աստղին») հանրաճանաչ հեռուտամրցույթը՝ կատարելով Բիանկայի «Были танцы» («Կային պարեր»), Մաքսիմ Ֆադեևի «Танцы на стёклах» («Պարեր ապակիների վրա»), Ռանետկի «Тебя любила я» («Քեզ սիրել եմ ես»), Ֆերգիի «London bridge» («Լոնդոնի կամուրջ») երգերը։
2008 թվականին «Նոր ալիք» միջազգային մրցույթում գրավել է յոթերորդ տեղը ։ Գրել է «Walt Disney Pictures»-ի ֆիլմերից մեկի թարգմանության համար երգ։
2009 թվականին հրապարակվել է առաջին սինգլը՝ «Вою на Луну» («Ճչում եմ լուսնի վրա») ։
2008 թվականի ապրիլի 18-ին մասնակցել է «Бог Эфира 2009» («Եթերի Աստված 2009») մրցանակաբաշխությանը։ Ստացել է մրցանակ «Ռադիոհիթ — Կատարող» նոմինացիայում «Вою на Луну» կոմպոզիցիայի համար ։
2010-2011: Ալբոմ «Ընտրել հրաշք»
2010 թվականին Նյուշան թողարկեց «Не перебивай» սինգլը ։ Երգը դարձավ ամենահայտնի ռուսալեզու երգը 2010 թվականի ապրիլին ։ Муз-ТВ մրթանակաբաշխության ժամանակ երգչուհին ստացավ «Տարվա հայտնություն» մրցանակը ։ 2010 թվականին դուրս եկավ «Выбирать чудо» («Ընտրել հրաշքը») երգը։
2010 թվականի սեպտեմբերին երգչույին պայմանագիր կնքեց «Gala Records»-ի հետ ։ Այդ ժամանակ «Выбирать чудо» երգը գրավում է առաջին հորիզոնականը ռուսականի ռադիոչարտում։ Բազմաթիվ ռուս արտիստներ դրական և լավ գնահատական են տալիս երգին։
2011 թվականին Նյուշան ձայնագրում է ևս երեք երգ՝ «Больно» («Ցավոտ է»), «Выше» («Բարձր»), «Plus Près (We Can Make It Right)» (դուետ ֆրանսիացի դիջեյի հետ)։ Մարտի 22-ին Նյուշան ներառվել է МУЗ-ТВ 2011 մրցանակաբաշխության մրցանակակիրների շարքում՝ «Լավագույն կատարող», «Լավագույն ալբոմ» նոմինացիաներում։ Հոկտեմբերրին Նյուշան հաղթել է «Լավագույն ռուսկան արտիստ» նոմինացիայում՝ ստանալով մրցանակ («MTV Europe Music Awards 2011») ։
«Billboard» ամսագրում առաջին տեղն է գրավել «20 գլխավոր երաժշտական իրադարձություններ 2011-ի ընթացքում» ցանկում ։ Դեկտեմբերին «Афиша» ամսագիրը «Выбирать чудо» կոմպոզիցիան ներառել է 2011-ի գլխավոր երգերի ցանկի մեջ, իսկ «Больно»-ն ամենավառ հիշվող ռուսական փոփ-հիթերի ցանկի մեջ ։
2012-2014: Հաջողություն և հետագա առաջաընթաց
Մարտի համարից սկսած Նյուշան մասնագետ էր «Гуру»-ում («Elle Girl» ամսագիր)։ Հունվարի 21-ից Նյուշան դարձավ «TopHit Чарт»-ի հիմնական հաղորդավարուհի МУЗ-ТВ հեռուստաալիքում։
Հունիսի սկզբին դուրս եկավ Նյուշայի «Воспоминание» երգի տեսահոլովակը՝ ստանալով դրական կարծիքներ քննադատների կողմից։ Տեսահոլովակի պրեմիերան կայացավ հունիսի 5-ին tophit.ru պորտալում։ Ռադիո եթերում առաջին անգամ հնչեց հունիսի 10-ին «Big Love 20» հաղորդման եթերում («Love Radio»)։ «Воспоминание» հիթը գրավեց առաջին հորիզոնականներ լսարանի շնորհիվ, մոտ 19 շաբաթ ։ Սեպտեմբերի 6-ից սկսվեց տեսահոլովակի կրկնողական ցուցադրությունները հեռուսաալիքներով։
2012 թվականին Նյուշան գրավեց 17-րդ տեղը ընդհանուր ցանկում և 2-րդ տեղը «Լսարանի հետաքրքրություն» նոմինացիայում, ըստ «Forbes» ամսագրի։
2012 թվականի օգոստոսի 1-ին «RU.TV» հեռուսաալիքը ներկայացրեց «Երկրորդ Ռուսական Երաժշտական Մրցանակաբաշխության» նոմինանտներին, որը տեղի ունեցավ սեպտեմբերի 29-ին «Crocus City Hall»-ում։ Նյուշան առաջադրված էր երեք կատեգորիաներում՝ «Լավագույն պարային հիթ» («Выше»), «Լավագույն երգ» («Выше»), «Լավագույն երգչուհի» ։ Ըստ քվեարկության արդյունքների Նյուշան հաղթող ճանաչվեց «Լավագույն երգչուհի» նոմինացիայում։
Նոյեմբերի 27-ին կայացավ «Это Новый Год» («Սա Նոր տարին է») տեսահոլովակի պրեմիերան։ Երգը դարձավ «Սառցե թագուհին» մուլտֆիլմի երգը, որտեղ Նյուշան կրկնօրինակում էր Գերդային։ 2012-ի դեկտեմբերի 31-ին կայացավ մուլտֆիլմի պրեմիերան կինոթատրոնում։
Դեկտեմբերի 1-ին Նյուշան դարձավ միանգամից մերկու մրցանակների դափնեկիր՝ «Золотой Граммофон» Ռուսական ռադիոյից («Воспоминание» երգի համար) և «Տարվա երգ 2012» («Выше» երգի համար)։ Դեկտեմբերի 3-ին կայացավ «20 լավագույն երգերի» փառատոնը, որտեղ Նյուշան «Выше» երգով զբաղեցրել է առաջին տեղը։
2013 թվականի մարտի 8-ին Վալենտինա Յուդաշկինայի շոուի ժամանակ կայացավ «Наедине» («Առանձին») երգի պրեմիերան. տեսահոլովակի նկարահանումները տեղի ունեցան մարտի 19-ից 21-ը Կիևում։ Երգի պաշտոնական պրեմիերան կայացել էր մարի 18-ին «TopHit»-ում։ Թվային հեռարձակումը տեղի ունեցավ ապրիլի 15-ին. իսկ մայիսի 9-ին դուրս եկավ երգի տեսահոլովակը։
2013 թվականի մարտի 21-ից կինոթատրոններում ցուցադրվեց «Կրուդս ընտանիքը» մուլտֆիլմը, որում Նյուշան կրկնօրինակում էր Գիբբին։
2013 թվականի հունիսի 7-ին Նյուշան դարձավ «МУЗ-ТВ» մրացանակաբաշխության դափնեկիր «Լավագույն երգ» նոմինացիայում «Воспоминание» երգի համար։
Աշնանը Նյուշան Մաքսիմ Շաբալինի հետ մասնակցեց «Ледниковый период 2013» շոուում.: 12-րդ փուլում զույգը լքեց նախագիծը։
Հոկտեմբերի 5-ին «Хит» հեռուսաշոուի շրջանակներում կայացավ «Пёрышко» երգի պրեմիերան։ 2014 թվականի փետրվարի 22-ին iTunes ինտերնետ-խանութում կայացավ «Только» («Միայն») երգի պրեմիերան և «Объединение» ալբոմի նախնական ձևը։ 2014 թվականի ապրիլի 22-ին կայացավ «Объединение» ալբոմի շնորհանդեսը։ 2014 թվականի ապրիլի 26-ին՝ Arena Moscow-ում ալբոմի ներկայացումը։ 2014 թվականի մայիսի 19-ին դուրս եկավ «Только» երգի տեսահոլովակը։ 2014 թվականի մայիսի 31-ին կայացավ RU.TV-ի մրցանակաբաշխությունը։ Նյուշան հաղթեց «Լավագույն երգչուհի» նոմինացիայում։
Անձնական կյանք
Նյուշան հանդիպել է ռուս երգիչ Վլադ Սոկոլովսկու հետ ։
2016 թվականին հայտնի դարձավ, որ Նյուշան գաղտնի հանդիպել է երգիչ Եգոր Կրիդի հետ ։ Եգորը անկեղծացել է համերգներից մեկի ժամանակ ` պատմելով այդ ամենը երգով։ Հետագայում աստղերը հարցազրույցներ են տվել և պարզաբանել հարաբերությունները թաքցնելու և բաժանման պատճառները  ։
Արտաքին հղումներ
Նյուշայի պաշտոնական կայքէջը
Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուս դերասանուհիներ Կատեգորիա:Ռուս երգչուհիներ Կատեգորիա:Ռուս կոմպոզիտորներ Կատեգորիա:Երաժշտական պրոդյուսերներ Կատեգորիա:Ռուս պարուհիներ Կատեգորիա:Ռուս հաղորդավարուհիներ Կատեգորիա:21-րդ դարի երգչուհիներ Կատեգորիա:Բեմական կեղծանուններ
Դավիթ Արծրունի
Կատեգորիա:Հայ իշխաններ Կատեգորիա:Արծրունիներ
Դժոխքի հրեշտակները (ֆիլմ, 1930)
«Դժոխքի հրեշտակները» (Hell's Angels), ամերիկյան դրամա և ռազմական ֆիլմ՝ նկարահանված 1930 թվականին։ Ֆիլմի ռեժիսորն է Հովարդ Հյուզը։ «Դժոխքի հրեշտակները» կինոնկարը պատմում է Առաջին համաշխարհային պատերազմի մասին։
Արտաքին հղումներ
Կատեգորիա:1930 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Սև-սպիտակ ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ամերիկյան ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:United Artists ֆիլմեր Կատեգորիա:Ամերիկյան ռազմական ֆիլմեր Կատեգորիա:Paramount Pictures ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան կինոէպոպեաներ
Կաստելբալդո
Կաստելբալդո (Castelbaldo), քաղաք Իտալիայում, գտնվում է Վենետո մարզում՝ Պադովա գավառում ։
Բնակչությունը կազմում է 1697 մարդ։ Բնակչության միջին խտությունը 113 մարդ/կմ²։ Զբաղեցնում է 1 կմ² տարածք։ Փոստային ինդեքս՝ 35040։ Հեռախոսային կոդ՝ 0425։
Ծանոթագրություններ
Կատեգորիա:Իտալիայի բնակավայրեր
Սան Ֆելիու դե Կոդինաս
Սան Ֆելիու դե Կոդինաս (Sant Feliu de Codines), մունիցիպալիտետ Իսպանիայում։ Մտնում է Բարսելոնա պրոնվիցիայի մեջ՝ Կատալոնիա ինքնավար համայնքում ։ Մունիցիպալիտետը գտնվում է Վալյես-Օրյենտալ շրջանում։ Բնակչությունը կազմում է 5836 մարդ 2010 թվականի մարդահամարի տվյալների համաձայն։
Չո Լա Աուն
Չո Լա Աուն (U Kyaw Hla Aung, ), իրավաբան, ակտիվիստ, ռոհինջա ժողովրդի առաջնորդ, մարդու իրավունքների պաշտպան։ «Ավրորայի» մրցանակակիր (2018) ։
Չո Լա Աունը տարիներ շարունակ պայքարել է քաղաքացիությունից զրկված ռոհինջա ժողովրդի մարդու հիմնարար իրավունքների համար։ Նա աջակցել է Մյանմայի կառավարության կողմից հետապնդվող հարյուր հազարավոր մուսուլման փախստականներին, կրթությունից զրկված երեխաներին, բազմիցս ազատազրկվել է իր գործունեության համար ։
Ծանոթագրություններ
Կատեգորիա:Ավրորա մրցանակակիրներ Կատեգորիա:Փոքրամասնության իրավունքների ակտիվիստներ Կատեգորիա:Անձինք նամականիշերի վրա Կատեգորիա:Մարդու իրավունքների պաշտպաններ
Սան Ֆելիու դե Լյոբրեգատ
Սան Ֆելիու դե Լյոբրեգատ (San Felíu de Llobregat, Sant Feliu de Llobregat, Sant Feliu de Llobregat), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում ։ Մունիցիպալիտետը գտնվում է Բախո-Լյոբրեգատ շրջանում։ Նրա տարածքը գրավում է 11,81 կմ², իսկ բնակչությունը կազմում է 43112 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 11 կմ հեռավորության վրա։
Արտաքին հղումներ
Կատեգորիա:Իսպանիայի բնակավայրեր
Հագիտ Մեսեր Յարոն
Հագիտ Մեսեր Յարոն (חגית מסר-ירון, ), էլեկտրատեխնիկայի բնագավառի իսրայելցի գիտնական, գործարար կին, էլեկտրատեխնիկայի պրոֆեսոր, Թել Ավիվի համալսարանում ազդանշանային մշակման Կրանցբերգի ամբիոնի պրոֆեսոր։ Նա Իսրայելի Բաց համալսարանի նախագահն էր 2008 թվականից մինչև 2013 թվականը։
Կրթություն և կարիերա
Մեսսեր Յարոնն ավարտել է Թել Ավիվի համալսարանը 1977 թվականին և պաշտպանել է էլեկտրատեխնիկայի դոկտորի կոչումը այնտեղ 1984 թվականին։ Յեյլի համալսարանում Post-Doc- ից հետո, 1986 թվականին ընդունվել է Թել Ավիվի համալսարանի ճարտարագիտական ֆակուլտետ։
Տարիների ընթացքում նա զբաղեցրել է բազմաթիվ վարչական պաշտոններ, ներառյալ.
2016 թվականին նա նաև դարձել է ClimaCell տեխնոլոգիական ընկերության համահիմնադիր։ Ընկերության անլար ցանցերի միջոցով եղանակային վերլուծությունը հիմնված է Մեսերի հետազոտության վրա, որով նա ցույց է տվել, որ օդում ջուրն ազդում է ռադիոալիքների վրա ։
Ներդրումներ
Մեսերը Վիճակագրական ազդանշանի մշակումն իրականացնում է աղբյուրի տեղայնացման, կապի և Շրջակա միջավայրի մոնիտորինգի վրա հենվելով։ Նա հրատարակել է բազմաթիվ ամսագրերի և գիտաժողովների աշխատանքներ, մի շարք արտոնագրեր և ղեկավարել է ավելի քան 100 ասպիրանտ ուսանողների։ 2006 թվականին Մեսերը առաջինն առաջարկեց օգտագործել կոմերցիոն միկրոալիքային կապերը տեղումների մոնիտորինգի համար և դարձավ շրջակա միջավայրի օպորտունիստական զգայունության համաշխարհային առաջատար։
Ճանաչում
Մեսեր Յարոնը IEEE- ի ցմահ անդամ է ։ Նա ստացել է բազմաթիվ մրցանակներ, այդ թվում․
Նոր Կարմիրավան
Նոր Կարմիրավան, գյուղական համայնք Լեռնային Ղարաբաղի Հանրապետության Մարտակերտի շրջանում։
Պատմություն
Գյուղի նախկին անվանումը եղել է Փափրավանդ, 2001 թվականին վերանվանվել է Նոր Կարմիրավան։ Գյուղում նախկինում բնակվել են թուրքալելու բնակիչներ, որոնք գյուղից հեռացել են 1990-1994 թվականներին։ Գյուղի առաջին վերաբնակիչները հաստատվել են պատերազմից հետո, նախկին Կարմիրավան, Լևոնարխ և այլ գյուղերից բռնագաղթածները, որոնք մինչ այդ ջոկատների հետ նահանջելով իրենց բնակավայրերից, ժամանակավորապես  բնակվել են Այգեստան գյուղում։ Այդ բնակիչիների մի մասը իրենց գյուղերում կազմավորված ինքնապաշտպանական ջոկատների, իսկ 1992 թվականին Մարտակերտի պաշտպանական շրջանի ստորաբաժանումների կազմում մասնակցել են Մարտակերտի շրջանի և այլ շրջանների բնակավայրերի ինքնապաշտպանական ու ազատագրական մարտերին ։
Հայ-ադրբեջանական պատերազմ (2020)
2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո
Աշխարհագրություն
Գտնվում է Արցախի լեռնաշղթայի Կաթողիկեսարի լեռների դեպի հարավ-արևելք ձգվող լեռնաճյուղերի լանջին, Խաչենագետի ձախ գետահովտում, Մարտակերտ քաղաքից 10-11 կմ դեպի հարավ-արևելք, Ստեփանակերտ քաղաքից 44 կմ դեպի հյուսիս-արևելք։ Նոր Կարմիրավան համայնքի վարչական տարածքում է գտնվում է Հին Կարմիրավան գյուղը,  որը ներկայումս գտնվում է ազերիների հսկողության տակ։ Համայնքը հարթավայրային է, ունի 1965.01 հա տարածք, որից 1738.83 հա գյուղատնտեսական նշանակություն, 53.48 հա անտառային հողեր։
Բնակչություն
Նոր Կարմիրավան համայնքի բնակչության թվաքանակը կազմում էր 195 մարդ, կար 56 տնտեսություն։
Տնտեսություն
Բնակչությունը հիմնականում զբաղվում է գյուղատնտեսությամբ` անասնապահությամբ և հողագործությամբ։
Կլիմա
Կլիման չոր մերձարևադարձային է, օդի տարեկան միջին ջերմաստիճանը +10 աստիճան է, հուլիսի միջին ջերմաստիճանը կազմում է +22 աստիճանից  մինչև +26 աստիճան, առավելագույն ջերմաստիճանը հասնում է +37 աստիճանի, լեռներում՝ +32 աստիճանի։ Հունվարի միջին ջերմաստիճանը կազմում է -16 աստիճանից մինչև -20 աստիճան, նվազագույն ջերմաստիճանը հասնում է -25 աստիճանի, լեռներում՝ -30 աստիճանի։ Տեղումների տարեկան միջին քանակը կազմում է 410-520 մմ։
Հասարարակական կառույցներ
2015 թվականի դրությամբ համայնքում գործում էր գյուղապետարան, բուժկետ, հիմնական դպրոց, որտեղ սովորում էին 16 աշակերտներ ։
Արտաքին հղումներ
Կատեգորիա:Արցախի Հանրապետության բնակավայրեր Կատեգորիա:Արցախի Հանրապետության աշխարհագրություն
Սավինիանո սուլ Ռուբիկոնե
Սավինիանո սուլ Ռուբիկոնե (Savignano sul Rubicone), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակչությունը՝ 14 890 մարդ։ Բնակչության միջին խտությունը՝ 647 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 47039։ Հեռախոսային կոդը՝ +39 0541։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կոդևիգո
Կոդևիգո (Codevigo), քաղաք Իտալիայում, գտնվում է Վենետո մարզում՝ Պադովա գավառում ։
Բնակչությունը կազմում է 5901 մարդ։ Բնակչության միջին խտությունը 81 մարդ/կմ²։ Զբաղեցնում է 69 կմ² տարածք։ Փոստային ինդեքս՝ 35020։ Հեռախոսային կոդ՝ 049։
Ծանոթագրություններ
Կատեգորիա:Իտալիայի բնակավայրեր
Բույսերի կարանտին
Բույսերի կարանտին, պետական միջոցառումների համալիր, որն ուղղված է գյուղատնտեսական բույսերի վտանգավոր վնասատուների, հիվանդությունների և չարորակ մոլախոտերի թափանցումը և տարածումը կանխարգելելուն։
Բույսերի կարանտինը կիրառվում է բուսական հարստությունները պաշտպանելու համար։ Ցուրաքանչյուր տարի բույսերի վնասատուները և հիվանդությունները ոչնչացնում են աշխարհի պարենային կուլտուրաների պոտենցիալ բերքի 20—25%-ը։
Բույսերի կարանտինին վերաբերող առաջին օրենքը հրապարակվել է Ֆրանսիայում (1660)։ 1870—1915-ին կարանտինային օրենքներ են ընդունվել գյուղատնտեսական զարգացած արտադրություն ունեցող ՝ և կուսական նյութեր փոխանակող երկրների մեծ մասում։
Կարանտինային միջոցառումները կարող են լինել արտաքին և ներքին։ Արտաքինի դեպքում նավահանգիստներում, օդանավակայաններում, սահմանամերձ երկաթուղային կայաններում, արտասահմանից ներմուծվող մթերակայաններում և այլ կառույցներում ստուգում և վարակազերծում են բուսական ծագում ունեցող մթերքները, հումքը, տնկանյութը, սերմնանյութը և փոստային ծանրոցները։ Արգելվում է վարակված բույսերի և բուսական ծագում ունեցող մթերքների ներմուծումը։ Ներքին կարանտինային միջոցառումներով հսկում են երկրի ներսում բուսական նյութերի փոխադրումները։
Հայաստանում սահմանափակ օջախներով տարածված կարանտին վնասատուներից են. խնձորենու բրդապատ լվիճը՝ հյուսիսարևելյան, Ստեփանավանի, Գուգարքի, Վանաձորիի, Դիլիջանի, Գորիսի, Սիսիանի, Կոտայքի շրջաններում և Երևան քաղաքում, Մեղրու գնդաձև կեղծ վահանակիրը՝ Մեղրու և Արտաշատի շրջաններում, խաղողի ֆիլոքսերան՝ Իջևանի, Բերդի, Նոյեմբերյանի, Թումանյանի շրջաններում, կոլորադյան բզեզը՝ Շամշադինի շրջանում, կալիֆոռնիական վահանակիրը և արևելյան պտղակերը՝ հյուսիսարևելյան շրջաններում։
Կատեգորիա:Գյուղատնտեսություն
Մերժված համաստեղություններ
Մերժված համաստեղություններ, համաստեղություններ, որոնք 1922 թվականին Հռոմում կայացած Միջազգային աստղագիտական միության առաջին համագումարում դուրս մնացին համաստեղությունների վերջնական և անփոփոխ ցուցակից։
Երկնքում իրենց մնայուն տեղը նվաճելու համար հավակնում էին շուրջ 115 համաստեղություններ։ 1922 թվականին Հռոմում կայացած Միջազգային աստղագիտական միության առաջին համագումարում հաստատվեց դրանց վերջնական թիվը՝ 88: Մերժված համաստեղությունների որոշ մասը հանդիպում է նաև հին քարտեզագրքերում։
Պատմություն
Անգլիացի աստղագետ Էդմունդ Հալլեյը (համանուն գիսավորի հայտնաբերողը) 1679 թվականին Արգոնավ համաստեղությունից առանձնացրեց աստղերի մի որոշակի խումբ և այն կոչեց Կառլոսի Կաղնի համաստեղություն՝ ի պատիվ Անգլիայի Կառլոսի։ Իբր այդ ծառի սաղարթներում է թաքնվել նա Օլիվեր Կրոմվելից իր հոր՝ Կառլոս 1-ինի զորքերի կրած պարտությունից հետո։ Համաստեղությունը պատկերված է Յան Հևելիուսի քարտեզագրքում։ Նույն թվականին Ֆրանսիայի արքունական ճարտարապետ Օգյուստեն Ռուայեն Լյուդովիկոս 14-րդի պատվին այժմյան Մողես համաստեղության տեղում, Անդրոմեդային զրկելով աջ ձեռքից, պատկերել է Գայիսոն ու Արդարադատության Ձեռք համաստեղությունները։ Իսկ այդ նույն մասում Յոհան Բոդեն 1787 թ. նոր մահացած Ֆրիդրիխ 2-րդը Պրուսացի թագավորի հիշատակը հավերժացրել էր Ֆրիդրիխի փառք (Ռեգալիա) համաստեղությամբ։ 1688 թվականին Պրուսական թագավորական ընկերության անդամ աստղագետ Գոթֆրիդ Կիրխեն Էրիդանոս և Նապաստակ համաստեղությունների միջև կազմեց Բրանդերբուրգյան Գայիսոն համաստեղությունը։ Յան Հևելիուսի մոտ հանդիպում են Մենելա Սար և Անտոնիոս համաստեղությունները։ Մենելա Սար համաստեղությունը գտնվում է Եզնարածի ոտքերի տակ և կրում է Բնության հովանավոր աստված Պանի սիրած հանգստավայր սաիր անունը։ Իսկ Անտոնիոս համաստեղությունը պատկերում է մ.թ.ա. 2-րդ դարի վերջի հռոմեական կայսր Ադրիանոսի սիրելի պատանյակին։ Ֆրանսիացի աստղագետ ակադեմիկոս Լեմոնյեն 1776 թվականին Կասիոպեա և Ընձուղտ համաստեղությունների միջև տեղադրեց Հյուսիսային Եղջերու համաստեղությունը, ի նշան բևեռային շրջան իր կատարած ճանապարհորդության։ Եվս մեկ ֆրանսիացի աստղագետ՝ Ժոզեֆ Լալանդը, 1779 թվականին Հիդրա և Պոմպ համաստեղությունների միջև տեղավորեց Կատվի համաստեղությունը։ Մինչ այդ (1774) նա արդեն համաստեղություն կամելու փորձ ուներ։ Հյուսիսային բևեռի մոտ ի պատիվ Շառլ Մեսսյեի, նա կազմեց Բերքի Պահապաններ համաստեղությունը։ 1795 թվականին նա Եզնարած, Հերկուլես, Վիշապ համաստեղությունների միջև տեղադրեց Պատի Կվադրանտը (Քառորդակը), իսկ երեք տարի անց (1798) Մանրադիտակ համաստեությունից դեպի արևելք տեղադրեց Օդապարիկ համաստեղությունը։ Վիլնյուսի համալսարանի ռեկտոր, Եվրոպայում հայտնի աստղագետ աբբատ Մարտին Պոչոբատը 1777 թվականին լեհ թագավոր Ստանիսլավ Ավգուստ Պոնյատովսկու պատվին կազմել է Պոնյատովսկու Ցուլ համաստեղությունը: Ցուլ և Էրիդանոս համաստեղությունների միջև անգլիացի աստղագետ Հելլը 1789թվականին ստեղծեց Գևորգի Տաիղ համաստեղությունը՝ ցանկանալով հավերժացնել իր երկրի թագավորի անունը։
Ուիլյամ Հերշելի աստղադիտակը 1781 թվականին «տեղակայվեց» Լուսան և Երկվորյակներ համաստեղությունների միջև։ 1790 թվականին Բոդեն Կետ համաստեղությունից հարավ «հավաքեց» Էլեկտրական Մեքենան։ 1799 թվականին Նավախել և Ողնուց համաստեղությունների միջև տեղադրեց Տպարան համաստեղությունը։ 17-րդ դարում Եռանկյուն համաստեղության մոտ կազմվեց Փոքր Եռանկյունը, իսկ 19 -րդ դարի մի շարք քարտեզներում Ոսկե Ձկնիկ և Հիդրա համաստեղությունների միջև պատկերված է նաև Արեգակնային ժամացույցը։ Յան Հևելիուսի քարտեզագրքում հանդիպում ենք նաև Կերբեր համաստեղությանը՝ պատկերված երեքգլխանի օձերի տեսքով ։
Ծանոթագրություններ
Կատեգորիա:Աստղագիտություն
Ավստրիայի արտաքին քաղաքականություն
Ավստրիայի արտաքին քաղաքականություն, Ավստրիայի Հանրապետության վարած քաղաքականությունը այլ պետությունների հետ։ 1955 թվականի Ավստրիայի անկախության հռչակագիրը վերջ դրեց չորս ուժերի օկուպացիային և Ավստրիան ճանաչեց որպես անկախ և ինքնիշխան պետություն։ 1955 թվականի հոկտեմբերին դաշնային ժողովն ընդունեց սահմանադրական նախագիծ, որով «Ավստրիան հայտարարվում է ազատ պետություն՝ պահպանելով չեզոքությունը»։ Այս օրենքի երկրորդ մասը նշում է, որ «ապագայում Ավստրիան չի անդամակցի որևէ ռազմական դաշինքի և չի թույլատրում իր տարածքում ստեղծել օտարերկրյա ռազմակայաններ»։ Հենց այս ժամանակից ի վեր Ավստրիայի արտաքին քաղաքականությունը ձևավորվել է չեզոքության գաղափարախոսության հիման վրա։ Վերջին տարիներին, սակայն, Ավստրիան սկսեց հակասել չեզոքության սահմանմանը՝ մասնակցելով 1991 թվականին Իրաքի նկատմամբ ՄԱԿ-ի կողմից կատարված ռազմական գործողություններին։ Արդյունքում՝ 1995 թվականին Ավստրիան դարձավ Եվրոպական Միության զարգացող անվտանգության կազմակերպության անդամ։ Նույն տարում երկիրը միանում է նաև «Գործընկերություն հանուն խաղաղության» նախագծին՝ հետագայում մասնակցելով Բոսնիայի խաղաղապահ առաքելություններին։ Ավստրիայի հնարավոր անդամակցության քննարկումներն ակտիվացել են 1996 թվականին։ Նույն ժամանակահատվածում բանակցությունների շրջափուլ են մտնում նաև Ավստրիա-ՆԱՏՕ հարաբերությունները։ Այնուամենայնիվ, Ավստրիայի բնակչության մեծամասնությունը, ընդհանուր առմամբ, պաշտպանում է երկրի որդեգրած դիրքորոշումը։ 2000 թվականի փետրվարին Ավստրիայի Հանրապետության արտաքին հարաբերությունները սառեցվեցին։ Դա պայմանավորված էր 1999 թվականի ընտրություններից հետո ÖVP-ի և FPÖ-ի կազմած կոալիցիայի հաղթանակով։ Կարճ ժամանակ անց Եվրոպայի երկրները դիվանագիտական պատժամիջոցներ են կիրառել Ավստրիայի նկատմամբ, իսկ Ամերիկայի Միացյալ Նահանգները Վիեննայից ետ է կանչել իր դեսպանին։ Դիվանագիտական ճգնաժամն ավարտվել է 2000 թվականի սեպտեմբերին։ Երկու ամիս անց՝ նոյեմբերին, Ավստրիայի և ԱՄՆ-ի միջև վերստին հաստատվեցին դիվանագիտական հարաբերությունները։
Ավստրիական կառավարությունը շեշտում է, որ Ավստրիան կատարում է հանգույցի դեր արևելքի և արևմուտքի երկրների միջև՝ դառնալով կապող օղակ արդյունաբերական և զարգացող երկրների մոդերատոր։ Ավստրիան ակտիվորեն գործունեություն է ծավալում ՄԱԿ-ում՝ մասնակցելով վերջինիս նախաձեռնությամբ իրականացվող խաղաղապահ առաքելություններին։ Երկիրը կարևորում է տնտեսական և նոր տեխնոլոգիական ոլորտի ներեվրոպական և միջազգային համագործակցությունները՝ կարևորելով Ավստրիայի դերը Եվրոպայի անվտանգության և համագործակցության կազմակերպության մեջ։
Պաշտոնական Վիեննան ընդունում է Միջուկային էներգիայի միջազգային գործակալության, ՄԱԿ-ի արդյունաբերական զարգացման կազմակերպության և ՄԱԿ-ի թմրանյութերի վերահսկման ծրագրերն ու նախաձեռնությունները։ Բացի տվյալ ասպարեզներից՝ Ավստրիան անդամակցում է նաև նավթ արտահանող երկրների կազմակերպությանը, Միջազգային տնտեսական համագործակցությանը և կիրառական համակարգերի վերլուծության միջազգային ինստիտուտին։ Վերջերս Վիեննան ավելացվեց «ընդհանուր փորձարկման արգելքի մասին» պայմանագրի կազմակերպության անդամ պետությունների ցանկին։
Ավստրիայի Հանրապետության արտաքին քաղաքականության կարևորագույն առանձնահատկություններից մեկն այն է, որ վերջինս պահպանում է ջերմ հարաբերությունները ինչպես արևմուտքի և Միացյալ Նահանգների, այնպես էլ Ռուսաստանի Դաշնության, արևելյան Եվրոպայի և հետխորհրդային երկրների հետ։
Երկկողմ հարաբերություններ
Ավստրիայի Հանրապետության արտաքին հարաբերությունների կարևոր մասն են կազմում երկկողմ հարաբերությունները ստորև բերված պետությունների հետ։
Արտաքին հղումներ
Կատեգորիա:Ավստրիայի արտաքին քաղաքականություն
Վիրիո լը Գրան
Վիրիո լը Գրան (Virieu-le-Grand), կոմունա Ֆրանսիայում՝ Ռոն Ալպեր մարզի Էն գավառում։ Վիրիո լը Գրան կանտոնի վարչական կենտրոնն է։ Կոմունայի օկրուգը Բելլեն է։
Կոմունայի INSEE կոդը՝ 01452։
Աշխարհագրություն
Կոմունայի տարածքի մեծ մասը ծածկված է անտառներով։
Բնակչություն
Կոմունայի բնակչությունը 2010 թվականին կազմել է 1156 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 734 մարդկանցից 545-ը տնտեսապես ակտիվ են եղել, 189-ը `պասիվ (ակտիվության ցուցանիշը` 74,3% է, 1999 թվականին՝ 70,8%)։ 545 ակտիվ բնակիչներից աշխատել են 484-ը (265 տղամարդ, 219 կին), գործազուրկ եղել են 61-ը (35 տղամարդ, 26 կին)։ 189 պասիվներից 48 հոգի եղել են աշակերտ կամ ուսանող, 69-ը՝ թոշակառու, 72 պասիվ են եղել այլ պատճառներով ։
Տեսարժան վայրեր
Օնորե դ Յուրֆեի դղյակ (XV դար) ։ Մյունյեի տունը (1498 թվական) ։ Տուն (1486 թվական) ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Փախստականը (պատմվածք)
«Փախստականը» (Беглец), Անտոն Պավլովիչ Չեխովի պատմվածքը` գրված 1887 թվականին։ Առաջին անգամ տպագրվել է 1887 թվականին «Պետերբուրգյան թերթում» (№ 26 ) Ա. Չեխոնտե ստորագրությամբ։
Պատմություն
Գրողի կրտսեր եղբայրը՝ Միխայիլ Պավլովիչ Չեխովը, հիշում է, որ «Փախստականը» պատմվածքը Ա. Պ. Չեխովի կողմից գրվել է 1884 թվականին Չիկինսկի (Վոսկրեսենսկի) հիվանդանոցում պրակտիկանտ աշխատելու ժամանակ ստացած տպավորությունների ներքո ։
Քննադատություն
1893 թվականին թարգմանչուհի Յու. Տվերոյանսկայան պատմվածքի հեղինակին գրում էր Փարիզից (1893), որ ֆրանսիական «Revue des Deux Mondes» ամսագրում տպագրվել է «Գուսև» և «Փախստական» պատմվածքների իր թարգմանությունները, որոնք մեծ հաջողություն են ունեցել։
Սյուժե
Յոթ տարեկան տղայի Պաշայի թևը պահքի ժամանակվանից ցավում էր։ Աշնանը մայրը որոշում է որդուն բժշկի տանել։ Ճանապարհը մինչև կլինիկա երկար էր և նրանք գնացին մինչև լուսաբաց։ Կլինիկայում շատ մարդիկ կային, հասավ Պաշայի հերթը, բժիշկը նայեց հիվանդին և հանդիմանեց մորը, որ երեխային ժամանակին չի բերել բժշկի։ Հիմա արդեն ցավում էին նրա հոդերը, և Պավելին պահեցին հիվանդանոցում, որ վիրահատեն։ Այստեղ նրան տեղավորեցին երեք տեղանոց հիվանդասենյակում, հագուստը փոխեցին և կերակրեցին։ Երեխան երբեք չէր տեսել այսպիսի գեղեցիկ և մաքուր տեղ։ Այնուհետև Պավելը շրջեց հիվանդանոցում։ Երեկոյան հիվանդանոցում մահացավ հարևան հիվանդասենյակում բուժվող հիվանդներից մեկը։ Դա տեսնելով՝ Պաշան սաստիկ վախեցավ և փախավ հիվանդանոցից, սակայն հեռու չգնաց, «անտեսանելի ուժը սեղմեց նրա շնչառությունը, հարվածեց ոտքերին։ Նա օրօրվեց և անգիտակից վիճակում ընկավ աստիճաններին»։ Վախից գիտակցությունը կորցրած երեխային ետ վերադարձրեցին կլինիկա։
Արտաքին հղումներ
Կատեգորիա:Անտոն Չեխովի ստեղծագործություններ Կատեգորիա:1887 պատմվածքներ
Մեդեա Չախավա
Մեդեա Չախավա (վրաց.՝ მედეა ჩახავა, ), վրացի դերասան։
Կենսագրություն
Չախավան ծնվել է 1921 թվականի մայիսի 15-ին Վրաստանի Մարտվիլ քաղաքում։ Չախավան «Ռուսավելի» թատրոնում առաջին անգամ խաղացել է 1941 թվականին, իսկ առաջին անգամ ֆիլմում նկարահանվել է 1942 թվականին ։ Նա դարձել է Թբիլիսիում «Ռուսավելի» թատրոնի ընկերության անդամ։
Նրա անվամբ «Ռուսավելի» թատրոնի մոտակայքում 2006 թվականին կանգնեցվել է արձան ։
Արտաքին հղումներ
Կատեգորիա:Մայիսի 15 ծնունդներ Կատեգորիա:1921 ծնունդներ Կատեգորիա:Սեպտեմբերի 7 մահեր Կատեգորիա:2009 մահեր Կատեգորիա:Թբիլիսի քաղաքում մահացածներ Կատեգորիա:Վրացի դերասանուհիներ Կատեգորիա:Թբիլիսիի պատվավոր քաղաքացիներ Կատեգորիա:Վրացի կինոդերասանուհիներ Կատեգորիա:Ստալինյան մրցանակի դափնեկիրներ Կատեգորիա:Վրացական ԽՍՀ ժողովրդական արտիստներ Կատեգորիա:Խորհրդային դերասանուհիներ Կատեգորիա:Դիդուբեի պանթեոնում թաղվածներ Կատեգորիա:Պատվո շքանշանի ասպետներ (Վրաստան)
Սոնա Ասատրյան
Կենսագրություն
Սոնա Ասատրյանը եղել է Հայաստանի Շախմատի Ակադեմիայի սան։ 2013 թվականին Հայաստանի պատանիների առաջնության մինչև 14 տարեկան աղջիկների տարիքային խմբում դարձել է մեդալակիր ։ 2017 թվականին դարձել է Հայաստանի շախմատի կանանց առաջնության 1-ին խմբի մրցաշարի հաղթող ։
2017 թվականին Ռումինիայի Մամայա քաղաքում տեղի ունեցած Շախմատի Եվրոպայի աղջիկների առաջնության մինչև 18 տարեկանների ենթախմբում 9 հնարավորից վաստակել է 7 միավոր և դարձել մրցաշարի հաղթող ։
Նույն թվականին ՖԻԴԵ-ն Սոնա Ասատրյանին շնորհել է կանանց միջազգային վարպետի կոչում  ։
Արտաքին հղումներ
Կատեգորիա:Շախմատիստներ այբբենական կարգով Կատեգորիա:Հայ շախմատիստներ Կատեգորիա:Հայ միջազգային վարպետներ
Ջանսուղ Կախիձե
Ջանսուղ Իվանովիչ Կախիձե (ჯანსუღ კახიძე, ), վրացի դիրիժոր, կոմպոզիտոր, երգիչ ։ ԽՍՀՄ-ի ժողովրդական արտիստ։
Կենսագրություն
1958 թվականին ավարտել է Թբիլիսիի կոնսերվատորիան, իսկ 1963 թվականին ասպիրանտուրան։ Աշխատանքային փորձ է ձեռք բերել Ֆրանսիայում։ 1962-1971 թվականներին եղել է Վրաստանի օպերայի և բալետի թատրոնի դիրիժոր (1965-1968 թվականներին գլխավոր դիրիժոր)։
1971-1973 թվականներին աշխատել է Լոդձի օպերային թատրոնում, որտեղ բեմադրել է Զաքարիա Պալիաշվիլիի օպերան։ Վրաստանի կինոմատուրգների միության անդամ ։
Մահացել է 2002 թվականի մարտի 8-ին՝ Թբիլիսիում ։ Թաղված է Դիդուբեի պանթեոնում։
Ընտանիք
Որդին՝ Վախտանգ Կախիձեն ևս դիրիժոր և կոմպոզիտոր է։
Ծանոթագրություններ
Կատեգորիա:Դիդուբեի պանթեոնում թաղվածներ Կատեգորիա:Վրացի դիրիժորներ Կատեգորիա:Վրացի կոմպոզիտորներ Կատեգորիա:Անձինք Թբիլիսիից Կատեգորիա:Վրացի երգիչներ Կատեգորիա:ԽՍՀՄ ժողովրդական արտիստներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Վրացական ԽՍՀ ժողովրդական արտիստներ Կատեգորիա:Պատվո շքանշանի ասպետներ (Վրաստան)
Լևոն Բալյան
Լևոն Նիկողոսի Բալյան (Լևոն բեյ Պալյան, 1855, օգոստոսի 29, Կոստանդնուպոլիս - 1925, դեկտեմբերի 11, Փարիզ), հայ ճարտարապետ։ Նիկողոս Բալյանի որդին։
Կենսագրություն
Լևոն Բալյանը ծնվել է Կոստանդնուպոլսում։ Ավարտել է Փարիզի կերպարվեստի բարձրագույն պետական դպրոցի ճարտարապետական բաժինը։ Ավարտելուց հետո վերադարձել է Կ.Պոլիս ու աշխատակցել հորեղբորը՝ Սարգիս Բալյանին։
Նրա արվեստը նոր երևույթ էր 18-19-րդ դարերի Թուրքիայի գեղարվեստական կյանքում։ Հիմնվելով բյուզանդական ճարտարապետության, Սինանի կառուցողական նորարարությունների, հայկական ճարտարապետական ավանդների վրա, ուսումնասիրելով արևմտյան ճարտարապետության մեջ առաջացած ոճերը, ստեղծել է տեղական գեղագիտական պահանջներից թելադրված կառույցներ ։
Արտաքին հղումներ
Կատեգորիա:Հայ ճարտարապետներ Կատեգորիա:Հայերն Օսմանյան կայսրությունում Կատեգորիա:Օսմանյան կայսրության անձինք
Լուիջի Կադորնա
Լուիջի Կադորնա (Luigi Cadorna, ), իտալացի մարշալ (1924), գրաֆ։
Տյուլենգա
Տյուլենգա  (Тюленьга), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Պուկշենգա գետի ձախ ափին 66 կմ հեռավորության վրա։ Գետի երկարությունը 70 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Լուիջի Կադորնա
Կենսագրություն
Զինվորական ծառայության է անցել 1866 թվականին։
Ղեկավարել է տարբեր աշխատանքներ, ղեկավարել է գունդը, դիվիզիան, կորպուսը։ 1914 թվականին նշանակվել է Գլխավոր շտաբի պետ։ Իտալիայի` Առաջին համաշխարհային պատերազմի մեջ մտնելուց հետո ղեկավարել է իտալական Թագավորական զորքերը։
Կադորնան նաև գլխավորել է իտալական զորքերը Իզոնցոյի հարձակումների ժամանակ (1915-1917 թվականներ) ։ Իտալական բանակների ջախջախումից հետո, Կապորետտոյի կռվի ժամանակ հեռացվել է պաշտոնից (1917 թվական)։
Մահացել է 1928 թվականի դեկտեմբերի 21-ին` 78 տարեկան հասակում։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Ռազմական գործիչներ Կատեգորիա:Իտալիայի մարշալներ Կատեգորիա:Բաղնիքի շքանշանի Մեծ Խաչի ասպետներ
Տյուլենգա
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Սանտա Սոֆիա
Սանտա Սոֆիա (Santa Sofia), կոմունա Իտալիայում, գտնվում է Էմիլիա Ռոմանիա մարզի Ֆորլի Չեզանա գավառում ։
Բնակչությունը՝ 4238 մարդ։ Բնակչության միջին խտությունը՝ 29 մարդ/կմ²։ Զբաղեցնում է 149 կմ² տարածք։ Փոստային ինդեքս՝ 47018։ Հեռախոսային կոդը` +39 0543:
Սանտա Սոֆիան սահմանակից է Բանյո դի Ռոմանիա, Սիվիտելլա դի Ռոմանիա, Գալեատա, Պրատովեկիո, Պրեմիլկուորե, Սան Գոդենցո, Սարսինա, Ստիա համայնքներին։
Կոմունայի հովանավորն է Սուրբ Լուչիան Սիրակուզայից։ Տոնը նշվում է դեկտեմբերի 13-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ե. Գ. Լևաշովայի քաղաքային դաստակերտ
'''Ե. Գ. Լևաշովայի քաղաքային դաստակերտ''' (Городская усадьба Е. Г. Левашевой), դաստակերտ Մոսկվայում, որը գտնվում է Նովայա Բասմաննայա փողոց, տուն 20, շինություն 3 հասցեով։ Մշակութային ժառանգության տարածաշրջանային նշանակության օբյեկտ է ։
Պատմություն
1782 թվականին տնատիրության սեփականատերն էր կոմսուհի Ե. Ի. Շուվալովան։ 1831 թվականից այն պատկանել է ազնվական Լևաշովներին՝ Նիկոլայ Վասիլևիչին և նրա կնոջը՝ Եկատերինա Գավրիլովնային։ Նոր սեփականատերերի օրոք դաստակերտը վերակառուցվել է, երկու մեկհարկանի կողաշենքերը (շինություն 3 և շինություն 5) պահպանվել են այն ժամանակներից։ Կողաշենքերից մեկում 1833-1856 թվականներին բնակվել է գրող Պյոտր Յակովլևիչ Չաադաևը, որին Մոսկվայի փողոցի անունով անվանում էին «բասմանյան փիլիսոփա»։ Գրողի բնակարանը կազմված էր երեք սենյակներից, այնտեղ ամեն երկուշաբթի կազմակերպվում էր գրական սալոն։ Այստեղ էլ Չաադաևը մահացել է 1856 թվականին ։
Լևաշովներից հետո դաստակերտը պատկանել է դեղագործ Պ. Շուլցին, ապա վաճառական Պրոխորովներին։ Նրանց օրոք կառուցվել է երկհարկանի երկար աղյուսե տուն։ 1904 թվականին դաստակերտը գնվել է Ալեքսանդրովյան առևտրային ուսումնարանի համար։ Գլխավոր շենքի մեծ մասը քանդվել է, մնացածը դարձել է ճակատի նվազագույն ձևավորմամբ նոր եռահարկ շենքի հիմքը։ Նոր տունը նախատեսված էր ուսումնարանի կանանց բաժանմունքը տեղաբաշխելու համար, աշխատանքը կատարել է ճարտարապետ Ս. Ու. Սոլովյովը։
1920-ական թվականներին տանն ավելացվել է ևս երեք հարկ, և այդ տեսքով այն հասել է մեզ։ Առաջին հարկի կիսաշրջանաձև ավարտով պատուհանները, կլոր խորշերը և երկրորդ ու երրորդ հարկերի զուսպ դեկորով պատուհանները վերաբերում են նախահեղափոխական շրջանին ։
Հեղափոխությունից հետո շենքը շարունակել է օգտագործվել ուսումնական նպատակներով. այնտեղ տեղակայվել է Արդյունաբերական ակադեմիան։ Ապա այն անցել է Ռադիոլոկացիայի համամիութենական գիտահետազոտական ինստիտուտին (այժմ՝ Ակադեմիկոս Ա. Ի. Բերգի անվան կենտրոնական գիտահետազոտական ռադիոտեխնիկական ինստիտուտ)։ Ինստիտուտն այս շենքը զբաղեցնում է նաև այսօր ։
Ծանոթագրություններ
Կատեգորիա:Մոսկվայի շենքեր և կառույցներ
Twenty One Pilots
Մինչ 2012 թվականին Fueled by Ramen լեյբլի հետ պայամանգիր կնքելը խումբը ինքնուրույն թողարկեց երկու ալբոմ՝ Twenty One Pilots (2009) և Regional at Best (2011) ։ Fueled by Ramen լեյբլում առաջին ալբոմը՝Vessel թողարկվեց 2013 թվականին ։ Խումբը բեկումնային հաջողության հասավ չորրորդ ստուդիական՝ Blurryface (2015 ) ալբոմի և մասնավորապես Stressed Out և Ride սինգլների շնորհիվ։ Blurryface-ը դարձել է պատմության մեջ առաջին ալբոմը, որի յուրաքանչյուր երգ ստացել է առնվազն ոսկե հավաստագրում՝ Ամերիկայի ձայնագրման ինդուստրիայի ասոցիացիայի կողմից։
2009–11:Twenty One Pilots-ի ձևավորումը
Խումբը ձևավորվել է ուսանող ընկերների՝ Թայլեր Ջոզեֆի, Նիք Թոմասի և Քրիս Սալիհի կողմից 2009 թվականին Կոլումբուսում, Օհայո ։ Թայլերը հնարեց խմբի անվանումը, երբ կարդում էր Արթուր Միլլերի All My Sons ստեղծագործությունը՝ թատերգություն մի մարդու մասին, որը պետք է վճռի, թե ինչն է լավ իր ընտանիքի համար, Երկրորդ համաշխարհային պատերազմի ժամանակ 21 օդաչուների մահվան պատճառ դառնալուց հետո, քանի որ այդ մարդը, իր անձնական շահից բխելով, դիտավորությամբ ուղարկել էր օդաչուներին նրանց կյանքի համար վտանգավոր տարածքներ։ Թայլերը մեկնաբանում է, որ բարոյական երկընտրանքի այս պատմությունը ոգեշնչել է խմբի անվանումը ։ Նրանք թողարկեցին խմբի անվանումը կրող, դեբյուտային ալբոմը 2009 թվականի դեկտեմբերի 29-ին և  սկսեցին շրջագայությունը Օհայոյով։
2010 թվականին խումբը իրենց SoundCloud-ի էջին պաշտոնապես թողարկեց երկու չթողարկված երգերը ։ Մեկը՝ "Time to Say Goodbye" բնօրինակ երգը և Քրիստինա Պերրիի "Jar of Hearts" երգի իրենց տարբերակը։ Սկզբից սրանք հնարավոր էր անվճար ներբեռնել, սակայն այս տարբերակը հետագայում հեռացվել է։ 2011 թվականի կեսերին Թոմասը և Սալիհը հերթով լքեցին խումբը զբաղվածության պատճառով։ Երկուսն էլ խմբի պաշտոնական ֆեյսբուքյան էջին հրաժեշտի խոսքեր գրեցին ։ Ջոզեֆին միացավ Ջոշ Դանը՝ House of Heroes-ի նախկին թմբկահարը ։
2011–12: Regional at Best-ըև համագործակցումը Fueled by Ramen ռեքորդի հետ
Նրանց երկրորդ ինքնուրույն թողարկված ալբոմը՝ Regional at Best-ը, թողարկվել է 2011 թվականի հուլիսի 8-ին խմբի նոր կազմի՝ միայն Ջոզեֆի և Դանի կողմից։ Ալբոմը պարունակում էր New Albany High School տարածքում տեղի ունեցած համերգի անվճար CD:2011 թվականի նոյեմբերին նրանք համերգով հանդես եկան Newport Music Hall-ում՝ շատ ռեքորդ լեյբլների ուշադրությունը գրավելով ։ Չնայած շատ լեյբլներ էին ուզում համագործակցել խմբի հետ, վերջնականապես որոշվեց պայմանագիր կնքել Atlantic Records-ի առընթեր Fueled by Ramen լեյբլի հետ։
Նույն տարվա ընթացքում, էլեկտրոնային նամակի միջոցով դուետը երկրպագուներին պարգևեց երկու անվճար, դեռ չթողարկված երգեր՝ "House of Gold" երգի բնօրինակը և "Two" վերնագրով սինգլը։
2012 թվականի փետրվարի 11-ին, խումբը YouTube-ում չթողարկված "Goner" երգի տեսահոլովակը տեղադրեց ։ "Goner"-ը վերագրվել է և նորից ձայնագրվել 2015 թվականին՝ Blurryface-ի շրջանակներում:<sup class="noprint Inline-Template Template-Fact" style="white-space:nowrap;" contenteditable="false">[<span title="This claim needs references to reliable sources. (March 2015)">citation needed ]
2012–13: Vessel -ը և հեռուստատեսային դեբյուտը
2012 թվականի ապրիլին, Lifestyle Communities Pavilion-ում տեղի ունեցած համերգի ժամանակ նրանք հայտարարեցին, որ պայմագիր են կնքել Atlantic Records-ի ենթակա Fueled by Ramen լեյբլի հետ 2012 թվականի հուլիսի 17-ին Fueled by Ramen-ի միջոցով թողարկեցին երեք դեբյուտային երգերից կազմված EP, որի վերնագիրն էր Three Songs: 2012 թվականի օգոստոսին նրանք կարճատև շրջագայության մեկնեցին  Neon Trees և Walk the Moon խմբերի հետ ։ Նրանք համագործակցել են Գրեգ Վելսի՝  Ադելի և Քեթի Պերիի պրոդյուսերի հետ, իրենց առաջին Fueled by Ramen-ի միջոցով թողարկված  Vessel ալբոմի շրջանակներում ։ Այն թողարկվել է  2013 թվականի հունվարի 8-ին և գտնվում էր Billboard 200-ի 58 հորիզոնականին, Digital Albums chart-ի  42 հորիզոնականին, Internet Albums chart-ի 17 հորիզոնականին, Rock Albums Chart-ի 10 և  Alternative Albums Chart-ի 10 հորիզոնականին։
Խումբը ներկայումս Ամերիկայում առաջին ռադիո հիթն ունի՝ "Holding on to You"-ն, որը գտնվում է Billboard Alternative Songs Chart-ի 11 հորիզոնականում, ինչպես նաև "Guns for Hands" և "Lovely"  սինգլները գտնվում են Japan Hot 100-ի 21 և  67 հորիզոնականներին համապատասխանաբար։
2012 թվականի նոյեմբերի 12-ին "Holding on to You" երգի պաշտոնական տեսահոլովակը ներբեռնվել էր YouTube ։ Հետագայում՝ 2013-ին, "Guns for Hands" և "Car Radio"  տեսահոլովակներն են թողարկվել համապատասխանաբար հունվարի 7-ին և ապրիլի 19-ին։.
2013 թվականի մայիսին Fall Out Boy-ը հայտարարեց, որ հաջորդ աշնանը Twenty One Pilots-ը կմասնակցեն իրենց Save Rock and Roll շրջակայությանը ։
Դեկտեմբերի 24-ին՝ Սուրբ Ծննդյան նախօրեին, Թայլեր Ջոզեֆը երգեց "O come, O come, Emmanuel" երգը Five14 Church-ի Christmas With the Stars շոուի ժամանակ Նոր Ալբանիում, Օհայո։ Կատարման հոլովակը 2014 թվականի փետրվարի 14-ին ներբեռնվել է YouTube:Նա նաև շոուի համար երգել է Դեվիդ ՄաքՔրեարիի հետ։
Դեկտեմբերի 31-ին՝ Ամանորի նախորյակին, Twenty One Pilots-ի երգ՝ "Truce"-ի տեսահոլովակը ներբեռնվեց YouTube:
Դեկտեմբերին նաև "Migraine"-ի տեսահոլովակն է ներբեռնվել YouTube և Vimeo: Սակայն, մի ժամանակ անց դրանք հեռացվել են կայքերից։ Մարտի 17-ին խումբը SXSW-ի mtvU Woodie Awards-ի ժամանակ հանդես եկավ։
"Lovely" երգի նորացված տարբերակը դարձել էր Vessel-ի բոնուսային երգ, որը դարձավ հասանելի միայն Մեծ Բրիտանիայում։ Դա Regional at Best-ի մեջ զետեղված երգի ավելի որակյալ տարբերակն էր։
2014:Quiet Is Violent World Tour
Տարվա սկզբին խումբը համբավ ձեռք բերեց և տարբեր երաժշտական փառատոնների էր հրավիրվում, որոնցից էին՝ Lollapalooza, Bonnaroo, Boston Calling, և Firefly:Հետագայում, նրանք տարբեր քաղաքներում համերգներով հանդես եկան, որոնք մտան Quiet Is Violent World Tour-ի մեջ, որը սկսվեց 2014-ի սեպտեմբերին։